***Princess Principal*** (プリンセス・プリンシパル, *Purinsesu Purinshiparu*?) (プリンセス・プリンシパル, *Purinsesu Purinshiparu*?) sī chit-pō͘ Ji̍t-pún tōng-ōe, iû Studio 3Hz kap Actas chè-chok. Tō-ián sī Masaki Tachibana, pian-kio̍k sī Ichirō Ōkouchi, jîn-bu̍t siat-tēng sī Kouhaku Kuroboshi kap Yukie Akiya, im-ga̍k sī Yuki Kajiura. I ùi 2017 nî 7 goe̍h kàu 9 goe̍h hòng-sàng. 6 chi̍p ê tiān-iáⁿ ē tī 2019 nî hòng-sàng. Gōa-toān ê iû-hì *Princess Principal Game of Mission* tī 2017 nî 8 goe̍h khai-sí êng-ūn.

Tāi-kong
--------

*Princess Principal* kò͘-sū sī tī-leh goân-hêng sī Eng-kok ê só͘-chai Albion. Tī 20 sè-kí chhe, Albion Ông-kok kā chit-chióng kiò-chò "Cavorite" ê bu̍t-chit kui-óaⁿ-phâng, kiàn-chō chi̍t-ki khong-tiong lām-tūi, hō͘ Albion chiâⁿ-chò sè-kài siōng-kiông ê kok-ka. Tān-sī, Albion ê peh-sèⁿ put-móa thóng-tī kai-kip mo̍͘h-sī in ê sàn-chhiah, hoat-tōng "London kek-bēng" thui-hoan ông-sek. Chòe-āu, nn̄g-pêng kiong-chhî, chi̍t-bīn pia̍h khia̍h tī London ê tiong-ng, kā Albion hun-chò nn̄g-ê kok-ka: Kiōng-hô-kok kap Ông-kok.

Kúi-nî liáu-āu, Kiōng-hô-kok khai-sí "Tùi-ōaⁿ Chok-chiàn," kā Ông-kok ê Charlotte Kong-chú kap hām i kāng-bīn ê Ange tùi-ōaⁿ, ūi-tio̍h chò tī ông-ka ê thàu-á. Tān-sī, Kong-chú tian-tò hoat-kak chit-ê kè-ōe, jî-chhiáⁿ iau-kiû beh kap Ange hām in pêng-iú ha̍p-chok nā-sī in goān-ì pang-chō͘ i chiâⁿ-chò Ông-kok ê Lú-ông. Kò͘-sū tio̍h-sī gō͘-ê cha-bó͘-gín-á, pau-koat Kong-chú, tī Kiōng-hô-kok ē-kha chò thàu-á, tông-sî tī-leh chhut-miâ ê Queen's Mayfair school tha̍k-chheh.

Kak-sek
-------

### Chú-iàu kak-sek

Ange (アンジェ, *Anje*?)
Voiced by: Ayaka Imamura
Chú-kak, sī chi̍t-ê 17 hòe ê kàn-tia̍p. I chin-gâu kóng-pe̍h-chha̍t kap hoat-kak pe̍h-chha̍t, tiāⁿ-tiāⁿ kóng i sī lâi-chū "O͘ Tō͘-tēng Seng-kiû." I ū chi̍t-lia̍p bú-khì "C kiû," ē-sái hō͘ tiōng-le̍k sit-hāu.
Princess (プリンセス, *Purinsesu*?)
Voiced by: Akira Sekine
Charlotte Kong-chú (Prinecess) 17 hòe. I sī Normandy Kong-chiok ê sun-á, Albion Ông-kok kè-sêng sūn-ūi tē 4 ūi. I chin hó-tàu-tīn, chin siū peh-sèⁿ ài-tài. I ê goān-bōng sī chiâⁿ-chò Lú-ông, têng-sin thóng-it chit-ê kok-ka.
Dorothy (ドロシー, *Doroshī*?)
Voiced by: Yō Taichi
20 hòe, gūi-chong chò ha̍k-seng, m̄-ku chin ài lim-chiú. Dorothy lī-iōng i-ê bī-le̍k goân-sèng jīm-bū, jî-chhiáⁿ chiâⁿ gâu phah-chhèng kap sái-chhia. I-ê pún-miâ sī Daisy MacBean, tān-sī tī in a-bú sí-khì koh hō͘ in a-pa chiú-chùi āu ka-pó liáu-āu tio̍h cháu--khì à. "Dorothy" sī in a-bú ê miâ.
Beatrice (ベアトリス, *Beatorisu*?)
Voiced by: Akari Kageyama / Imitation Voice by: Fukushi Ochiai, Motomu Kiyokawa, Tesshō Genda, Kōsei Hirota, Hiroya Ishimaru
15 hòe ê kùi-cho̍k chú-tē, tiāⁿ-tiāⁿ ho̍k-sāi tī Kong-chú ê sin-khu-piⁿ. I ē-sái iōng in a-pa tàu-tī in nâ-âu ê ki-khì chong-tì mô͘-hóng bat-lâng ê siaⁿ.
Tōdō Chise (藤堂ちせ, *Tōdō Chise*?)
Voiced by: Nozomi Furuki
Lâi-chū Ji̍t-pún Saga ê kau-ōaⁿ ha̍k-seng, goân-pún sī lâi ūi-tio̍h pó-hō͘ Ji̍t-pún tāi-sài bē hŏng àm-sat. I chin gâu kiàm-tō, hŏng jīn-ûi sī in gō͘-ê lâng tiong siông gâu chiàn-tàu--ē. I tiāⁿ-tiāⁿ piáu-hiān i tùi gōa-kok bûn-hòa ê bû-ti. I mā-sī Ji̍t-pún ê thàu-á, ūi-tio̍h koan-chhat hō͘ i siōng-si koat-tēng ài kap Kiōng-hô-kok iah-sī Ông-kok kiat-bêng.
### Chhù-iàu kak-sek

L (エル, *Eru*?)
Voiced by: Takayuki Sugō
Control ê sêng-oân, hū-chek chí-tō Principal Team.
7 (セブン, *Sebun*?)
Voiced by: Miyuki Sawashiro
Control ê sêng-oân, hū-chek chí-tō Principal Team.
Tāi-chó͘ (大佐, *Taisa*?)
Voiced by: Takumi Yamazaki
Control ê sêng-oân, Kiōng-hô-kok kun-tūi ê tāi-piáu.
Normandy Kong-chiok (ノルマンディー公, *Norumandī Kō*?)
Voiced by: Takaya Hashi
Albion ê Lāi-bū Tāi-sîn, Charlotte Kong-chú ê a-chek. I hū-chek chhú-lí Ông-kok ê kàn-tia̍p sū-bū.
Gazelle (ガゼル, *Gazeru*?)
Voiced by: Yūko Iida
Normandy Kong-chiok siōng sìn-jīm ê chi̍t-ê kàn-tia̍p, sī chi̍t-ê chhim-sek pōe-hū ê cha-bó͘, hū-chek siu-chi̍p chêng-pò.

Mûi-thé
-------

### Tōng-ōe

Chè-chok kong-si sī Studio 3Hz kap Actas. Tō-ián sī Masaki Tachibana, pian-kio̍k sī Ichirō Ōkouchi. Jîn-bu̍t siat-tēng sī Kouhaku Kuroboshi kap Yukie Akiya. Chit-ê hē-lia̍t ùi 2017 nî 7 goe̍h 9 ji̍t kàu 9 goe̍h 24 ji̍t hòng-sàng. Phìⁿ-thâu sī "The Other Side of the Wall", iû Void\_Chords kap MARU ián-chhiùⁿ, phìⁿ-bóe sī "A Page of My Story", iû Ayaka Imamura, Akira Sekine, Yō Taichi, Akari Kageyama, kap Nozomi Furuki ián-chhiùⁿ.

### Tiān-iáⁿ

6 chi̍p ê tiān-iáⁿ pán-pún 2018 nî 4 goe̍h 29 ji̍t soan-pò͘ ē tī 2019 nî khai-sí hòng-sàng. I ē ùi tiān-sī tōng-ōe siōng-bóe chi̍t-chi̍p khai-sí.

Pêng-kè
-------

*Princess Principal* hō͘ sì-kè o-ló, chin-chē lâng jīn-ûi i sī 2017 nî siōng-hó ê chi̍t-chhut tōng-ōe. *Kotaku* kóng che sī 2017 nî joa̍h-thiⁿ siōng-hó ê tōng-ōe. 

Im-ga̍k mā chin siū khéng-tēng, iû-kî sī phìⁿ-thâu "The Other Side of the Wall". Chit siu koa hō͘ Chris Farris kap Theron Martin from Anime News Network jīn-ûi sī 2017 nî siōng-hó ê chú-tê-koa. I mā tī 2017 Crunchyroll's Anime Awards hŏng tê-miā.

Chù-kha
-------

1. ↑  "橘正紀監督、梶浦由記さん、湯川淳CPに聞くTVアニメ『プリンセス・プリンシパル』誕生秘話". *電撃オンライン* (in Japanese). Kadokawa Corporation. July 15, 2017. Retrieved August 17, 2017.
2. ↑  Empty citation (help)
3. ↑  Empty citation (help)
4. ↑  "Princess Principal Anime's Ad Highlights Main Characters". *Anime News Network*. June 26, 2017.
5. ↑  Empty citation (help)
6. ↑  Empty citation (help)
7. ↑  Empty citation (help)
8. ↑  Empty citation (help)
9. ↑  Empty citation (help)
10. ↑  Empty citation (help)
11. ↑  Empty citation (help)
12. ↑  Empty citation (help)
13. ↑  Empty citation (help)
14. ↑  Empty citation (help)

Gōa-pō͘ liân-kiat
-----------------

* Koaⁿ-hong bāng-chām  (Ji̍t-gí)
* *Princess Principal* (anime) at Anime News Network's encyclopediaAnime News Network*Princess Principal* (anime) at Anime News Network's encyclopedia
* *Princess Principal* teh IMDb